CELEX: 62019CA0463
Language: bg
Date: 2020-11-18 00:00:00
Title: Дело C-463/19: Решение на Съда (първи състав) от 18 ноември 2020 г. (преюдициално запитване от Conseil de prud'hommes de Metz — Франция) — Syndicat CFTC du personnel de la Caisse primaire d’assurance maladie de la Moselle/Caisse primaire d’assurance maladie de Moselle (Преюдициално запитване — Социална политика — Директива 2006/54/ЕО — Равни възможности и равно третиране на мъжете и жените в областта на заетостта и професиите — Членове 14 и 28 — Национален колективен договор, който предоставя на работничките и служителките, които сами отглеждат децата си, правото на ползване на отпуск непосредствено след отпуска по майчинство — Изключване на правото на ползване на такъв отпуск по отношение на работниците и служителите от мъжки пол — Закрила на работничките и служителките във връзка с особеностите на бременността и майчинството — Условия за прилагане)

25.1.2021   
            
            
               BG
            
            
               Официален вестник на Европейския съюз
            
            
               C 28/8
            
         
      Решение на Съда (първи състав) от 18 ноември 2020 г. (преюдициално запитване от Conseil de prud'hommes de Metz — Франция) — Syndicat CFTC du personnel de la Caisse primaire d’assurance maladie de la Moselle/Caisse primaire d’assurance maladie de Moselle
      (Дело C-463/19) (1)
      
      (Преюдициално запитване - Социална политика - Директива 2006/54/ЕО - Равни възможности и равно третиране на мъжете и жените в областта на заетостта и професиите - Членове 14 и 28 - Национален колективен договор, който предоставя на работничките и служителките, които сами отглеждат децата си, правото на ползване на отпуск непосредствено след отпуска по майчинство - Изключване на правото на ползване на такъв отпуск по отношение на работниците и служителите от мъжки пол - Закрила на работничките и служителките във връзка с особеностите на бременността и майчинството - Условия за прилагане)
      (2021/C 28/10)
      Език на производството: френски
      
         Запитваща юрисдикция
      
      Conseil de prud'hommes de Metz
      
         Страни в главното производство
      
      
         Ищец: Syndicat CFTC du personnel de la Caisse primaire d’assurance maladie de la Moselle
      
         Ответник: Caisse primaire d’assurance maladie de Moselle
      
         в присъствието на: Mission nationale de contrôle et d’audit des organismes de sécurité sociale
      
         Диспозитив
      
      Членове 14 и 28 от Директива 2006/54/ЕО на Европейския парламент и на Съвета от 5 юли 2006 година за прилагането на принципа на равните възможности и равното третиране на мъжете и жените в областта на заетостта и професиите във връзка с Директива 92/85/ЕИО на Съвета от 19 октомври 1992 година за въвеждане на мерки за насърчаване подобряването на безопасността и здравето по време на работа на бременни работнички и на работнички родилки или кърмачки (Десета специална директива по смисъла на член 16, параграф 1 от Директива 89/391/ЕИО) трябва да се тълкуват в смисъл, че допускат разпоредба на национален колективен договор, която предоставя правото на ползване на отпуск след изтичане на законоустановения отпуск по майчинство единствено на жените работнички или служителки, които сами отглеждат децата си, при условие че този допълнителен отпуск има за цел предоставянето на закрила на работничките или служителките във връзка с особеностите на бременността и майчинството, което запитващата юрисдикция следва да провери, като отчете по-специално условията за ползване на правото на този отпуск, продължителността и реда за упражняване на това право и равнището на правна закрила на този отпуск.
      
         (1)  ОВ C 280, 19.8.2019 г.